ཤིན་ཧྭ་གསར་འགྱུར་ཁང་པེ་ཅིང་ནས་ཟླ་ཚེས་ཉིན་གློག་འཕྲིན་འབྱོར་གསལ།ཚེས་ཉིན་གྱི་སྔ་དྲོ་མར་ཁེ་སི་སྐུ་འཁྲུངས་ནས་ལོ་འཁོར་བར་དྲན་གསོ་ཞུ་བའི་ཚོགས་ཆེན་པེ་ཅིང་དུ་གཟབ་རྒྱས་ངང་འཚོགས་ཤིང་།ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི་དང་།རྒྱལ་ཁབ་ཀྱི་ཀྲུའུ་ཞི།ཀྲུང་དབྱང་དམག་ཨུད་ཀྱི་ཀྲུའུ་ཞི་ཞི་ཅིན་ཕིང་གིས་ཚོགས་ཆེན་ཐོག་གསུང་བཤད་གལ་ཆེན་གནང་སྐབས།ང་ཚོས་མར་ཁེ་སི་ལ་དྲན་གསོ་ཞུ་བ་ནི།མིའི་རིགས་ཀྱི་ལོ་རྒྱུས་ཐོག་རླབས་ཆེ་ཤོས་ཀྱི་བསམ་བློ་མཁས་པར་གུས་འདུད་ཞུ་བ་ཞིག་ཡིན་ལ།ང་ཚོས་མར་ཁེ་སི་རིང་ལུགས་ཀྱི་ཚན་རིག་དང་མཐུན་པའི་བདེན་དོན་ལ་དད་སེམས་བརྟན་པོ་འཆང་བ་གསལ་པོར་བཤད་པ་ཞིག་ཀྱང་རེད།མར་ཁེ་སི་རིང་ལུགས་ནི་ཐོག་མཐའ་བར་གསུམ་དུ་རང་རེའི་ཏང་དང་རྒྱལ་ཁབ་ཀྱི་མཛུབ་ཁྲིད་བསམ་བློ་ཡིན་པ་དང་།ང་ཚོས་འཇིག་རྟེན་ངོས་འཛིན་དང་།ཆོས་ཉིད་ཁོང་དུ་ཆུད་པ།བདེན་དོན་འཚོལ་ཞིབ།འཛམ་གླིང་སྒྱུར་བཀོད་བཅས་བྱེད་པའི་བསམ་བློའི་མཚོན་ཆ་སྟོབས་ཆེན་ཞིག་རེད།དུས་རབས་གསར་པར།ཀྲུང་གོའི་གུང་ཁྲན་ཏང་མིས་སྔར་བཞིན་མར་ཁེ་སིར་སློབ་སྦྱོང་བྱེད་དགོས་པ་དང་།མར་ཁེ་སི་རིང་ལུགས་སློབ་སྦྱོང་དང་ལག་ལེན་བསྟར་དགོས་པ།མར་ཁེ་སི་རིང་ལུགས་ཀྱི་རླབས་ཆེན་དར་ཆ་མཐོན་པོར་སྒྲེང་བ་བཅས་བྱས་ཏེ།དེ་ནས་ཚན་རིག་དང་མཐུན་པའི་བློ་གྲོས་དང་རིགས་པའི་གཞུང་ལུགས་ཀྱི་སྟོབས་ཤུགས་ཟམ་མི་ཆད་པར་བླངས་ནས།ངེས་ཤུགས་སྔར་བས་ཆེ་བ་དང་།གདེང་ཚོད་སྔར་བས་ཆེ་བ།བློ་གྲོས་སྔར་བས་ལྡན་པ་བཅས་ཀྱིས་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་རྒྱུན་འཁྱོངས་དང་འཕེལ་རྒྱས་བཏང་སྟེ།མར་ཁེ་སི་དང་ཨེན་ཀེ་སིས་བསམ་གཞིག་གནང་བའི་མིའི་རིགས་ཀྱི་སྤྱི་ཚོགས་ཀྱི་མཛེས་སྡུག་ལྡན་པའི་མདུན་ལམ་ཀྲུང་གོའི་ས་གཞི་ཆེ་མོར་གསོན་ཉམས་ལྡན་པའི་སྒོ་ནས་ཟམ་མི་ཆད་པར་མངོན་པར་བྱེད་དགོས་ཞེས་ནན་བཤད་གནང་བ་རེད།